Roger Taylor
Roger Taylor (rođen kao Roger Meddows-Taylor u King's Lynnu, Norfolk, Engleska, Ujedinjeno Kraljevstvo, 26. jula 1949) jest bubnjar i prateći vokal grupe Queen. Sarađivao je s brojnim drugim muzičarima, kao što su Eric Clapton, Phil Collins, Elton John, Bon Jovi i drugi. Roger Taylor potpisuje hitove kao što su "Radio Ga Ga", "A Kind of Magic", "Innuendo", "Ride the Wild Wind". Rogerov glas podsjeća na onaj Roda Stewarta, što se osjeća[nedostaje referenca] u pjesmama "I'm in Love with My Car" i "Let Me Live", koje on izvodi kao vodeći vokal na Queenovim albumima A Night at the Opera i Made in Heaven. Na Queenovim koncertima često je uskakao kao pomoć Freddieju u teškim vokalnim dionicama. Godine 1987. usporedno s grupom Queen nastupa i s grupom The Cross koja se raspada 1993, i bilježi uspjeh samo u manjem dijelu Evrope. Pjesme koje je on komponirao, a pogotovo pjesme koje isključivo on pjeva na Queenovim albumima, su sa primjesom hard-rocka. Dobar primjer su pjesme na albumu Jazz.